smcproject/ml-wiki-sentences huggingface dataset:
സിലിക്കേറ്റുകൾ അടങ്ങിയിട്ടുള്ള ഒരു ധാതുവായ ഫ്ലിന്റിന്റെ (flint) ലത്തീൻ ഭാഷയിലുള്ള പേരുകളായ സിലെക്സ്, സിലിസിസ് എന്നിവയിൽ നിന്നുമാണ് സിലിക്കൺ എന്ന പേര് ഈ മൂലകത്തിനു കിട്ടിയത്.
1787-ൽ ആന്റൺ ലാവോസിയർ ആണ് ഇത് ആദ്യമായി കണ്ടെത്തിയത്.
1811-ൽ ഗയ്-ലൂസകും തേനാർഡും ചേർന്ന് ശുദ്ധമല്ലാത്ത രൂപത്തിൽ സിലിക്കൺ (impure amorphous silicon) നിർമ്മിച്ചു.
സിലിക്കൺ ടെട്രാഫ്ലൂറൈഡും പൊട്ടാസ്യവും ചേർത്ത് ചൂടാക്കിയാണ് ഇത് നിർമ്മിച്ചത്.
ഏതാണ്ട് ഇതേ രീതിയിൽത്തന്നെ 1824-ൽ ബെർസേലിയസും സിലിക്കൺ നിർമ്മിച്ചു.
തുടർച്ചയായി കഴുകി അദ്ദേഹം സിലിക്കണിനെ ശുദ്ധമാക്കുകയും ചെയ്തു.
അർദ്ധചാലക ഉപകരണങ്ങളിലും , ഉന്നത സാങ്കേതികവിദ്യകളിലും ഈ മൂലകത്തിന്റെ പ്രാധാന്യം കണക്കിലെടുത്ത്, അമേരിക്കയിൽ ഇത്തരം വ്യവസായങ്ങൾ കേന്ദ്രീകരിച്ചിരിക്കുന്ന സ്ഥലത്തിന് സിലിക്കൺ വാലി എന്നാണ് പേരിട്ടിരിക്കുന്നത്.
ഭൂതലത്തിന്റെ ആകെ പിണ്ഡത്തിന്റെ 25.7% വരുന്ന സിലിക്കൺ ഭൂമിയിൽ ഏറ്റവും സുലഭമായ രണ്ടാമത്തെ മൂലകമാണ്.
ഓക്സിജനാണ് ഒന്നാം സ്ഥാനം.
ശുദ്ധ സിലിക്കൺ പരലുകൾ പ്രകൃതിദത്തമായി വളരെ വിരളമായേ കാണപ്പെടുന്നുള്ളൂ.
അഗ്നിപർവതങ്ങളിൽ നിന്നുള്ള ലാവയിൽ സ്വർണ്ണവുമായി ചേർന്ന അവസ്ഥയിൽ ഇവ കണ്ടു വരുന്നുണ്ട്.
സിലിക്കൺ ഡൈ ഓക്സൈഡ് അഥവാ സിലിക്ക, സിലിക്കേറ്റ് എന്നീ രൂപങ്ങളിലാണ് സിലിക്കൺ പ്രകൃതിയിൽ കണ്ടുവരുന്നത്.
മണൽ , ക്വാർട്സ് , ചാൾസിഡണി , ഓപൽ , അമെതിസ്റ്റ് , എഗേറ്റ് , ഫ്ലിന്റ് , ജാസ്പെർ മുതലായവ സിലിക്ക അടങ്ങിയിരിക്കുന്ന ധാതുക്കളാണ്.
ഫെൽഡ്സ്പാർ പോലെയുള്ള സിലിക്കേറ്റുകൾ (സിലിക്കണും, ഓക്സിജനും, മറ്റേതെങ്കിലും ലോഹങ്ങളും ചേർന്ന സംയുക്തങ്ങൾ) അടങ്ങിയ ധാതുക്കളുടെ രൂപത്തിലും സിലിക്കൺ പ്രകൃതിയിൽ കാണപ്പെടുന്നുണ്ട്.
ആസ്ബെസ്റ്റോസ് , ഫെൽഡ്സ്പാർ , കളിമണ്ണ് , ഹോൺബ്ലെൻഡ് , മൈക്ക തുടങ്ങിയവയാണ് അത്തരം ധാതുക്കൾ.
ഏറോലൈറ്റുകൾ എന്നറിയപ്പെടുന്ന ഒരുതരം ഉൽക്കകളിലെ പ്രധാന ഘടകമാണ് സിലിക്കൺ.
അതുപോലെ പ്രകൃതിദത്തമായ ടെക്റ്റൈറ്റുകൾ എന്ന സ്ഫടികത്തിലേയും ഒരു ഘടകമാണിത്.
ശുദ്ധമായ സിലിക്കയെ മരം, ചാർകോൾ , കൽക്കരി എന്നിവ ചേർത്ത്  ഒരു വൈദ്യുത തീപ്പൊരി ചൂളയിൽ (electric arc furnace) നിരോക്സീകരണം നടത്തിയാണ് വ്യാവസായികമായി സിലിക്കൺ നിർമ്മിക്കുന്നത്.
കാർബൺ ആണ് ഈ ചൂളയിൽ ഇലക്ട്രോഡുകളായി ഉപയോഗിക്കുന്നത്.
താപനില 1900 °C-ൽ എത്തുമ്പോൾ കാർബൺ സിലിക്കയെ നിരോക്സീകരിച്ച് സിലിക്കൺ ആക്കി മാറ്റുന്നു.
ഈ പ്രവർത്തനത്തിന്റെ രാസവാക്യം : SiO 2 + C → Si + CO 2
ദ്രവരൂപത്തിലുള്ള സിലിക്കൺ ചൂളയുടെ അടിയിൽ നിന്നും ശേഖരിക്കുന്നു.
മെറ്റലർജിക്കൽ നിലവാരമുള്ള സിലിക്കണാണ് ഈ രീതിയിൽ ഉൽപ്പാദിപ്പിക്കപ്പെടുന്നത്.
ഇതിന്റെ ശുദ്ധത എകദേശം 98% ആണ്.
ഈ രീതിയിൽ സിലിക്കൺ ഉൽപ്പാദിപ്പിക്കപെടുമ്പോൾ സിലിക്കൺ കാർബൈഡും (SiC) ഉണ്ടാകാനുള്ള സാധ്യതയുണ്ട്.
എങ്കിലും സിലിക്കയുടെ അളവ് ആവശ്യത്തിന് വർദ്ധിപ്പിച്ചാൽ ഈ സിലിക്കൺ കാർബൈഡും നിരോക്സീകരിക്കപ്പെട്ട് സിലിക്കണായി മാറുന്നു.
2 SiC + SiO 2 → 3 Si + 2 CO ശുദ്ധീകരണം
അർദ്ധചാലക ഉപകരണങ്ങളിൽ ഉപയോഗിക്കുന്ന സിലിക്കണിന് മെറ്റലർജിക്കൽ നിലവാരത്തിൽ കിട്ടുന്ന സിലിക്കണിനെ അപേക്ഷിച്ച് ശുദ്ധത കൂടുതൽ വേണം.
ഇങ്ങനെ കൂടിയ ശുദ്ധതയുള്ള സിലിക്കൺ നിർമ്മിക്കുന്നതിന് ഒന്നിലധികം പ്രക്രിയകളുണ്ട്.
ഉരുക്കിയ ശേഷം വീണ്ടും ഘനീഭവിപ്പിച്ചും, അമ്ലത്തിൽ ലയിപ്പിച്ചുമാണ് സിലിക്കണിനെ മുൻ‌കാലങ്ങളിൽ ശുദ്ധീകരിച്ചിരുന്നത്.
സിലിക്കണിനെ നേരിട്ട് ശുദ്ധീകരിക്കുന്നതിനു പകരം, ആദ്യം മറ്റു സംയുക്തങ്ങളാക്കി മാറ്റിയ ശേഷം അതിൽ നിന്നും ശുദ്ധമായ സിലിക്കൺ വേർതിരിച്ചെടുക്കുന്ന രീതിയാണ് ഇന്ന് കൂടുതലായും അവലംബിക്കുന്നത്.
ട്രൈക്ലോറോ സൈലേൻ ആണ് ഇത്തരത്തിൽ ഉപയോഗിക്കുന്ന ഒരു പ്രധാന സംയുക്തം.
സിലിക്കൺ ടെട്രാക്ലോറൈഡ് , സൈലേൻ എന്നീ സംയുക്തങ്ങളും ഈ ആവശ്യത്തിനു വേണ്ടി ഉപയോഗിക്കുന്നുണ്ട്.
ഉയർന്ന താപനിലയിൽ, ഈ വാതകങ്ങൾ സിലിക്കണിനു മുകളിലൂടെ പ്രവഹിപ്പിക്കുമ്പോൾ അവയിൽ നിന്നും ശുദ്ധ സിലിക്കൺ വേർതിരിയുന്നു.
ഇത്തരത്തിൽ ട്രൈക്ലോറോസൈലേൻ ഉപയോഗിച്ചുള്ള ഒരു ശുദ്ധീകരണരീതിയാണ് സീമെൻസ് പ്രക്രിയ .
ഈ പ്രക്രിയയുടെ രാസസമവാക്യം: 2 HSiCl 3 → Si + 2 HCl + SiCl 4 പോളി ക്രിസ്റ്റലൈൻ സിലിക്കൺ
ഇത്തരത്തിലുള്ള പ്രക്രിയകളിൽ നിന്നും ഉണ്ടാക്കുന്ന സിലിക്കണിനെ പോളി ക്രിസ്റ്റലൈൻ സിലിക്കൺ എന്നു പറയുന്നു.
ഇതിലെ അശുദ്ധ പദാർത്ഥങ്ങളുടെ നില (impurity level) 10 -9 -ലും കുറവായിരിക്കും.
സിലിക്കൺ ടെട്രാക്ലോറൈഡിനെ 950 °C താപനിലയിൽ സംശുദ്ധമായ നാക ബാഷ്പവുമായി പ്രതിപ്രവർത്തിപ്പിച്ച് വളരെ ശുദ്ധമായ സിലിക്കൺ നിർമ്മിക്കാനുള്ള വിദ്യ, ഡ്യൂപോണ്ട് എന്ന അമേരിക്കൻ സ്ഥാപനം പുറത്തിറക്കിയെങ്കിലും പ്രായോഗിക ബുദ്ധിമുട്ടുകൾ മൂലം ഈ രീതി പ്രചാരത്തിലായില്ല.
പരൽ‌വൽക്കരണം
ഇലക്ട്രോണിക് ഉപകരണങ്ങൾക്കു വേണ്ട സിലിക്കൺ പരലുകൾ അധികവും നിർമ്മിച്ചെടുക്കുന്നത്, ചൊക്രാൾസ്കി പ്രക്രിയയിലൂടെയാണ് (Czochralski process, (CZ-Si)).
വളരെ ചെലവു കുറഞ്ഞതാണെന്നതും വളരെ വലിയ പരലുകൾ ഈ രീതിയിലൂടെ നിർമ്മിച്ചെടുക്കാമെന്നതുമാണ് ഇതിന്റെ മേന്മകൾ.
എങ്കിലും കൂടുതൽ ശുദ്ധത ആവശ്യമുള്ള ഉപയോഗങ്ങൾക്ക് (ഉന്നത ശക്തി ഉപയോഗങ്ങൾക്ക് (high power applications)) ഫ്ലോട്ട്-സോൺ സിലിക്കൺ (float-zone silicon (FZ-Si)) എന്ന രീതിയാണ് പരൽ നിർമ്മാണത്തിന് ഉപയോഗിക്കുന്നത്.
FZ-Si രീതിയിലൂടെ വലിയ പരലുകൾ നിർമ്മിക്കുന്നത് എളുപ്പമല്ല.
അതുകൊണ്ട് ചൊക്രാൾസ്കി രീതി തന്നെയാണ് അർദ്ധചാലകവ്യവസായരംഗത്ത് സിലിക്കൺ പരലുകൾ നിർമ്മിക്കുന്നതിനുപയോഗിക്കുന്ന ഏറ്റവും പ്രധാനപ്പെട്ട രീതി.
അവലംബം മൂലകങ്ങളുടെ ആവർത്തനപ്പട്ടിക H He Li Be B C N O F Ne Na Mg Al Si P S Cl Ar K Ca Sc Ti V Cr Mn Fe Co Ni Cu Zn Ga Ge As Se Br Kr Rb Sr Y Zr Nb Mo Tc Ru Rh Pd Ag Cd In Sn Sb Te I Xe Cs Ba La Ce Pr Nd Pm Sm Eu Gd Tb Dy Ho Er Tm Yb Lu Hf Ta W Re Os Ir Pt Au Hg Tl Pb Bi Po At Rn Fr Ra Ac Th Pa U Np Pu Am Cm Bk Cf Es Fm Md No Lr Rf Db Sg Bh Hs Mt Ds Rg Cn Nh Fl Mc Lv Ts Og ക്ഷാരലോഹങ്ങൾ ക്ഷാരീയമൃത്തികാലോഹങ്ങൾ ലാന്തനൈഡുകൾ ആക്റ്റിനൈഡുകൾ സംക്രമണ ലോഹങ്ങൾ മറ്റു ലോഹങ്ങൾ അർദ്ധലോഹങ്ങൾ അലോഹങ്ങൾ ഹാലൊജനുകൾ ഉൽകൃഷ്ട വാതകങ്ങൾ രാസസ്വഭാവം കൃത്യമായി മനസ്സിലാക്കാൻ പറ്റിയിട്ടില്ലാത്ത മൂലകങ്ങൾ
സിലിക്കൺ കണ്ട്രോൾഡ് റെക്ടിഫയർ
തൈറിസ്റ്ററുകളിൽ പ്രധാനപെട്ട ഒന്നാണ് സിലിക്കൺ കണ്ട്രോൾഡ് റെക്ടിഫയർ (SCR silicon controlled rectifier / semiconductor controlled rectifier ).
നാല് സെമി കണ്ടക്ടർ ക്രിസ്റ്റലുകൾ തട്ടുകളായി ചേർത്തു വച്ചാണ് ഇവ നിർമ്മിക്കുന്നത്.
ഇതിന്റെ ലീഡുകളെ ആനോഡ്, കാതോഡ്, ഗേറ്റ് എന്നിങ്ങനെ അറിയപ്പെടുന്നു.
ഒരു SCR ഇൽ കൂടി രണ്ടു വിധത്തിൽ കറന്റ്‌ കണ്ടക്ഷ്ൻ സാധ്യമാകും.
ഒന്നാമത് ഗേറ്റിൽ വോൾടേജ് കൊടുക്കാതെ ആനോഡിനും കാതോഡിനും കുറുകെ വോൾട്ടേജ് കൊടുത്തു കൊണ്ടുള്ള രീതി.
രണ്ടാമത്തെ രീതിയിൽ ഗേറ്റിൽ ഒരു ചെറിയ പോസിറ്റീവ് വോൾടേജ് കൊടുത്തു കൊണ്ടുള്ള താണ്.
ഗേറ്റ് ഓപ്പൺ ആക്കി ആനോഡിനും കാതോഡിനും കുറുകെ ഒരു ഫോർവേഡ് ബയസ് കൊടുക്കുമ്പോൾ SCR -ൽ കൂടി കറന്റ്‌ പ്രവാഹം നടക്കുകയില്ല.
പക്ഷേ, ഈ വോൾട്ടേജ് വർദ്ധിപ്പിച്ചു കൊണ്ടിരുന്നാൽ ഒരു പ്രത്യേക വോൾടേജ് ആകുമ്പോൾ SCR-ൽ കൂടി കറന്റ്‌ പ്രവാഹം നടക്കും.
ഈ വോൾടേജ് "ബ്രേക്ക്‌ ഓവർ വോൾടേജ് "എന്ന് അറിയപ്പടുന്നു.
എന്നാൽ രണ്ടാമത്തെ രീതിയിൽ ഗേറ്റിൽ ഒരു പോസിറ്റീവ് വോൾട് കൊടുക്കുന്നതിനാൽ ബ്രേക്ക്‌ ഓവർ വോൾട്ടിൽ എത്തുന്നതിന് മുൻപ് കറന്റ്‌ പ്രവാഹം നടക്കും.
കറന്റ്‌ പ്രവാഹം തുടങ്ങി കഴിഞ്ഞാൽ പിന്നെ gate വോൾടേജ് നീക്കം ചെയ്താലും scr ൽ ക്കൂടി കറന്റ്‌ ഒഴുകി കൊണ്ടിരിക്കും.
ആനോഡിനും കാതോഡിനും ഇടയിൽ '0'volt ആയാൽ മാത്രമേ കറന്റ് നിലയ്ക്കുകയുള്ളൂ.
വൈറ്റ്റിവർ, അരിസോണ ഇംഗ്ലീഷ് വിലാസം https://ml.wikipedia.org/wiki/Whiteriver,_Arizona
വൈറ്റ്റിവർ , അമേരിക്കൻ ഐക്യനാടുകളിലെ അരിസോണ സംസ്ഥാനത്ത് നവാജോ കൗണ്ടിയിലുള്ള ഫോർട്ട് അപ്പാച്ചേ ഇന്ത്യൻ റിസർവേഷനിൽ സ്ഥിതി ചെയ്യുന്ന ഒരു സെൻസസ് നിയുക്ത സ്ഥലമാണ്.
2010 ലെ യു.എസ്. സെൻസസ് പ്രകാരമുള്ള ഇവിടുത്തെ ജനസംഖ്യ 4,104 ആയിരുന്നു.
ഇത് റിസർവേഷൻ മേഖലയിലെ ഏറ്റവും വലിയ അധിവാസമേഖലയാണ്.
ഭൂമിശാസ്ത്രം.
വൈറ്റ്റിവർ സ്ഥിതിചെയ്യുന്ന അക്ഷാംശ രേഖാംശങ്ങൾ 33°49′59″N 109°58′28″W ﻿ / ﻿ 33.83306°N 109.97444°W ﻿ / 33.83306; -109.97444 (33.833005, -109.974547) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച്, ഈ CDP യുടെ ആകെ വിസ്തീർണം 17.8 ചതുരശ്ര മൈൽ (46 ചതുരശ്ര കിലോമീറ്റർ) ആണ്.
ഇതു മുഴുവൻ കരപ്രദേശമാണ്.
വൈറ്റ് സാൻഡ്സ് ദേശീയോദ്യാനം
വൈറ്റ് സാൻഡ്സ് ദേശീയോദ്യാനം അമേരിക്കൻ ഐക്യനാടുകളിലെ ന്യൂ മെക്സിക്കോ സംസ്ഥാനത്ത്, യു‌എസ് റൂട്ട് 70 ൽ അലാമോഗോർഡോ നഗരത്തിന് ഏകദേശം 15 മൈൽ (24 കിലോമീറ്റർ) തെക്ക് പടിഞ്ഞാറായും ലാസ് ക്രൂസിന് 52 മൈൽ (84 കിലോമീറ്റർ) വടക്കുകിഴക്കായും പടിഞ്ഞാറൻ ഒറ്റെറോ കൗണ്ടിയിലും വടക്കുകിഴക്കൻ ഡോണ അന കൗണ്ടിയിലുമായി സ്ഥിതിചെയ്യുന്ന ഒരു ദേശീയോദ്യാനമാണ്.
തുലാറോസ തടത്തിന്റെ തെക്കൻ ഭാഗത്തെ 275 ചതുരശ്ര മൈൽ (710 ചതുരശ്ര കിലോമീറ്റർ) പ്രദേശത്ത് ജിപ്‌സം പരലുകൾ അടങ്ങിയ വെളുത്ത മണൽപ്പരപ്പുകൾ ഉൾക്കൊള്ളുന്ന ഈ ദേശീയോദ്യാനം ശരാശരി 4,000 അടി (1,219 മീറ്റർ) ഉയരത്തിലാണ് സ്ഥിതിചെയ്യുന്നത്.
ഭൂമിയിലെ ഏറ്റവും വലിയ ജിപ്‌സം പരലുകളടങ്ങിയ മണൽപ്പരപ്പാണിത്.
1933 ജനുവരി 18 ന് മുൻ പ്രസിഡന്റ് ഹെർബർട്ട് ഹൂവർ വൈറ്റ് സാൻഡ്സ് ദേശീയ സ്മാരകമായി നാമനിർദ്ദേശം ചെയ്ത ഈ ഉദ്യാനം, 2019 ഡിസംബർ 20 ന് കോൺഗ്രസ് പാസാക്കിയ 2020 നാഷണൽ ഡിഫൻസ് ഓതറൈസേഷൻ ആക്ട് പ്രകാരം ഒരു ദേശീയോദ്യാനമായി പുനർനാമനിർദ്ദേശം ചെയ്യപ്പെട്ടു.
145,762 ഏക്കർ (227.8 ചതുരശ്ര മൈൽ; അഥവാ 589.9 ചതുരശ്ര കിലോമീറ്റർ) ഭൂപ്രദേശം ഉൾക്കൊള്ളുന്ന ഈ ദേശീയോദ്യാനത്തിന്റെ ഏകദേശം 41 ശതമാനത്തോളം വരുന്ന 115 ചതുരശ്ര മൈൽ (300 ചതുരശ്ര കിലോമീറ്റർ) പ്രദേശത്തെ മണൽക്കാടുകളെ സംരക്ഷിക്കുന്ന ഈ ദേശീയോദ്യാനത്തിന്റെ വടക്കുള്ള ബാക്കി 160 ചതുരശ്ര മൈൽ (410 ചതുരശ്ര കിലോമീറ്റർ) പ്രദേശം വൈറ്റ് സാൻഡ്സ് മിസൈൽ റേഞ്ച് എന്നറിയപ്പെടുന്ന സൈനിക പരീക്ഷണ മേഖലയുടെ പരിധിയിലാണ്.
ഉപരിതലത്തിൽനിന്ന് ശരാശരി 30 അടി (9.1 മീറ്റർ) വരെ ആഴത്തിൽ വെള്ള മണൽതരികൾ ഇവിടെയടിഞ്ഞിട്ടുണ്ട്.
ഏറ്റവും ഉയരം കൂടിയ മണൽക്കൂനകൾ 60 അടി (18 മീറ്റർ) ഉയരത്തിലാണ്.
7,000–10,000 വർഷങ്ങൾക്ക് മുമ്പ് രൂപംകൊണ്ട ഈ മണൽപ്പരപ്പിൽ ഏകദേശം 4.5 ബില്യൺ ഷോർട്ട് ടൺ (4.1 ബില്യൺ മെട്രിക് ടൺ) ജിപ്‌സം മണൽ ഉൾക്കൊണ്ടിരിക്കുന്നു.
അവലംബം 1 2 1 2 3 1 2 ↑
വൈറ്റ് സീ ഇംഗ്ലീഷ് വിലാസം https://ml.wikipedia.org/wiki/White_Sea
വൈറ്റ് സീ (റഷ്യൻ: Белое море, ബെലോയ് മൊർ; കരെറിയൻ, ഫിന്നിഷ്: വിനാൻമേരി, ഡ്വിന കടൽ; നെനൻറ്റ്സ്: സെറെക് ഐം, സെർറോ യം) തെക്ക് ബാരൻസ് കടലിന്റെ ഒരു ഇൻലെറ്റ് ആയ ഈ കടൽ റഷ്യയുടെ വടക്കുപടിഞ്ഞാറൻ തീരത്ത് സ്ഥിതി ചെയ്യുന്നു.
പടിഞ്ഞാറ് കരേലിയ , വടക്ക് കോല ഉപദ്വീപ് , വടക്ക് കിഴക്ക് കനിൻ ഉപദ്വീപ് എന്നിവയാൽ ചുറ്റപ്പെട്ടിരിക്കുന്നു.
മുഴുവൻ വൈറ്റ് സീയും റഷ്യയുടെ പരമാധികാരത്തിന്റെ ഭാഗമാണ്.
റഷ്യയുടെ ആന്തരിക വെള്ളത്തിന്റെ ഭാഗമായിട്ടാണ് ഇത് കണക്കാക്കപ്പെടുന്നത്.
ഭരണനിർവ്വഹണത്തിന്റെ ഭാഗമായി, ആർഖാൻഗെൽസ്ക് ഒബ്ലാസ്റ്റ് , മർമ്മാൻസ്ക് ഒബ്ലാസ്റ്റ് , റിപ്പബ്ലിക് ഓഫ് കരേലിയ എന്നിവയ്ക്കിടയിലാണ് കാണപ്പെടുന്നത്.
ആർഖാൻഗെൽസ്കിന്റെ ഏറ്റവും വലിയ തുറമുഖം വൈറ്റ് സീയിലാണ് സ്ഥിതി ചെയ്യുന്നത്.
റഷ്യയുടെ ചരിത്രത്തിന്റെ ഭൂരിഭാഗവും  പ്രധാന അന്താരാഷ്ട്ര സമുദ്രാതിർത്തി പോമോർസ് ("കടൽതീരത്തുള്ള കുടിയേറ്റക്കാർ") ഖോൽമോഗോറിയുടെ നേതൃത്വത്തിലുള്ള വ്യാപാര കേന്ദ്രമായിരുന്നു.
ആധുനിക കാലഘട്ടത്തിൽ അത് ഒരു പ്രധാനപ്പെട്ട സോവിയറ്റ് നാവികവും അന്തർവാഹിനിയുടെ അടിത്തറയുമായി മാറി.
വൈറ്റ് സീ-ബാൾട്ടിക് കനാൽ  ബാൾട്ടിക് കടലും വൈറ്റ് സീയുമായി ബന്ധിപ്പിക്കുന്നു.
ഇംഗ്ലീഷിലെ നാല് സമുദ്രങ്ങളിൽ ഒന്നാണ് വൈറ്റ് സി.(ഫ്രഞ്ച് പോലുള്ള മറ്റ് ഭാഷകളിൽ) മറ്റുള്ളത് കറുത്ത കടൽ, ചെങ്കടൽ, മഞ്ഞ കടൽ എന്നിവയാണ്.
അന്താരാഷ്ട്ര ഹൈഡ്രോഗ്രാഫിക് ഓർഗനൈസേഷൻ വൈറ്റ് സീയുടെ വടക്കൻ പരിധി നിർവ്വചിക്കുന്നത് "എ ലൈൻ ജോയിനിംഗ് സ്വയോട്ടി നോസ് (മർമ്മാൻസ്ക് ഒബ്ലാസ്റ്റ്, 39 ° 47'E), കേപി കാനിൻ" എന്നാണ്.
ടോപ്പോഗ്രാഫി
വൈറ്റ് സീയിൽ നാല് പ്രധാന ബെയ്സ് അഥവാ ഗൾഫ്സ് ഉണ്ട്.
ഈ വഴികൾ " ഗോർലോ " (റഷ്യൻ: Горло, "തൊണ്ട" എന്നർഥമുള്ള) എന്ന ഒരു ഇടുങ്ങിയ കടലിടുക്ക് വഴി ബാരൻസ് കടലിലേക്ക് തുറക്കുന്നു.
വൈറ്റ് സീയുടെ പടിഞ്ഞാറൻ ഭാഗത്താണ് കൻഡൽക്ഷ ഗൾഫ്.
സമുദ്രത്തിലെ ഏറ്റവും ആഴമേറിയ ഭാഗമാണ് ഇത്.
340 മീറ്റർ (1,115 അടി).
തെക്ക്, ഒനേഗ ഉൾക്കടലിൽ ഒനേഗ നദി ലയിക്കുന്നു.
തെക്ക് കിഴക്ക്, ദ്വീനാ ബേ ആർഖാൻഗെൽസ്ക് പ്രധാന തുറമുഖത്ത് വടക്കൻ ഡിവിന നദി ചേരുന്നു.
ഗോർലോയുടെ കിഴക്ക്ഭാഗവും  കോല ഉപദ്വീപിന്റെ എതിർവശത്തുമാണ് മെസെൻ ഉൽക്കടൽ സ്ഥിതിചെയ്യുന്നത്.
മെസെൻ നദിയും കുലോയിനദിയും മെസെൻ ഉൽക്കടലിൽ പതിക്കുന്നു.
വൈഗ് , നിവ , ഉമ്ബ , വർസുഗ , പോനോയ് എന്നിവയാണ് കടലിലേക്ക് ഒഴുകുന്ന മറ്റു പ്രധാന നദികൾ.
Summer day on a beach near Severodvinsk , on the southeastern shore of the sea Kandalaksha Gulf Shore of Onega Bay on Kiy Island
സീബെഡിന്റെ മദ്ധ്യഭാഗവും ദ്വീവ ബേയുടെ കടൽത്തീരവും എക്കൽമണ്ണും മണലും നിറഞ്ഞതാണ്.
വടക്കൻ ഭാഗത്തിന്റെ അടിഭാഗം, കൻഡൽക്ഷ ഗൾഫ്, ഒനേഗ ബേ എന്നിവ മണലും കല്ലും മണ്ണും ചേർന്നതാണ്.
ഹിമയുഗങ്ങൾ മിക്കപ്പോഴും സമുദ്രതീരത്തോട് അടുക്കാറുണ്ട്.
വടക്കുപടിഞ്ഞാറൻ തീരം ഉയരമുള്ളതും പാറകളും നിറഞ്ഞതാണ്.
പക്ഷേ  തെക്ക് കിഴക്കൻ ഭാഗത്തെ ചരിവുകൾ ദുർബലമാണ്.
വൈറ്റ് സിയിൽ ധാരാളം ദ്വീപുകൾ ഉണ്ട്, എന്നാൽ അവയിൽ മിക്കവയും ചെറിയവയാണ്.
പ്രധാന ദ്വീപ് സമൂഹങ്ങൾ സോളോവ്സ്കി ദ്വീപുകളാണ്.
ഒനേഗ ബേയിലേക്കുള്ള പ്രവേശനത്തിനടുത്ത് കടലിന്റെ നടുവിലാണ് ഇത് സ്ഥിതി ചെയ്യുന്നത്.
ഒനേഗ ബേയിലെ കീ ദ്വീപ് ചരിത്രസ്മാരമായി വളരെ പ്രാധാന്യമർഹിക്കുന്നു.
തീരത്തോട് ചേർന്നു കിടക്കുന്ന വേളിക്കി ദ്വീപാണ് കൻഡൽക്ഷ ഗൾഫിലെ ഏറ്റവും വലിയ ദ്വീപ്.
ഹൈഡ്രോഗ്രാഫി, ബാത്തിമെട്രി
വൈറ്റ് സിയിലെ വെള്ളംനിറഞ്ഞ ഡിപ്രക്ഷൻ ബ്ളോക്കിലെ വൻകരാതട്ടിനെ ബാൾട്ടിക് ഷീൽഡ് എന്നറിയപ്പെടുന്നു.
അതിന്റെ വടക്ക് പടിഞ്ഞാറ് അടിഭാഗം കൻഡൽക്ഷ ഹോളോയും  തെക്ക് സോലവറ്റ്സ്കി ദ്വീപുകളും കാണപ്പെടുന്നു.
ഒനേഗ ബേയിൽ ധാരാളം ചെറിയ അണ്ടർവാട്ടർ എലിവേഷനുകൾ കാണപ്പെടുന്നു.
അവലംബം ബാഹ്യ ലിങ്കുകൾ White Sea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Portrait of the White Sea offered by the Baltic Sea Portal Archived 2009-08-13 at the Wayback Machine .
{{ cite encyclopedia }} : Cite has empty unknown parameter: | HIDE_PARAMETER= ( help ) 'The Canal of Lost Hope' Two Part Documentary Archived 2014-08-19 at the Wayback Machine .
വൈറ്റ്‌ഹൗസ്‌ ഇംഗ്ലീഷ് വിലാസം https://ml.wikipedia.org/wiki/White_House
അമേരിക്കൻ പ്രസിഡന്റിന്റെ വസതിയും കാര്യനിർവ്വഹണ സ്ഥലവും കൂടിയായ വൈറ്റ്‌ ഹൗസ്‌ ( ഇംഗ്ലീഷ് : White House ).
യു.എസ്‌.
തലസ്ഥാനമായ വാഷിംഗ്‌ടൺ ഡി.സി. , 1600 പെൻസിൽവാനിയ അവന്യു, ന്യുയോർക്കിൽ സ്ഥിതിചെയ്യുന്നു.
വെള്ളപൂശിയ മന്ദിരമായതിനാലാണ്‌ വൈറ്റ്‌ഹൗസ്‌ എന്ന പേരു ലഭിച്ചത്‌.
1800 ൽ ജോൺ ആഡംസ് മുതൽ ഓരോ അമേരിക്കൻ പ്രസിഡന്റിന്റെയും താമസസ്ഥലം കൂടിയാണ് ഈ മന്ദിരം.
പ്രസിഡന്റ്, അദ്ദേഹത്തിന്റെ ഉപദേഷ്ടാക്കൾ തുടങ്ങിയവയുടെ പര്യായമായും വൈറ്റ് ഹൗസ് എന്ന വാക്ക് ഉപയോഗിക്കാറുണ്ട്.
നവവാസ്തു ശൈലിയിൽ ഐറിഷ് വംശജനായ വാസ്തുശില്പി ജെയിംസ് ഹൊബാനാണ് വൈറ്റ് ഹൗസ് രൂപകല്പന ചെയ്തത്.
1792 നും 1800 നും ഇടക്ക് വെള്ള നിറം പൂശിയ അക്വായി ക്രീക്ക് മാർബിളിൾ ഉപയോഗിച്ചാണ് നിർമ്മാണം നടന്നത്.
1812 ലെ യുദ്ധഫലമായി 1814 ൽ ബ്രിട്ടീഷ് പട്ടാളം കെട്ടിടം ഏകദേശം പൂർണമായി നശിപ്പിക്കുകയുണ്ടായി.
എന്നാൽ പുനർനിർമ്മാണം വളരെ പെട്ടെന്ന് തന്നെ ആരംഭിക്കുകയും, 1817ൽ പകുതിയോളം പൂർത്തിയായ കെട്ടിടത്തിലേക്ക് പ്രസിഡന്റ് ജെയിംസ് മോൻറോ താമസം മാറ്റുകയും ചെയ്തു.
പുറംഭാഗത്തെ നിർമ്മാണം അതിനു ശേഷവും തുടരുകയുണ്ടായി.
തത്ഫലമായി അർദ്ധവൃത്താകൃതിയിൽ തെക്കേ നടപന്തൽ 1824ലും വടക്കേ നടപന്തൽ 1829ലും പൂർത്തീകരിച്ചു.
കെട്ടിടങ്ങളെയും നിർമ്മിതികളെയും കുറിച്ചുള്ള ഈ ലേഖനം അപൂർണ്ണമാണ്‌.
57ഇതര കണ്ണികൾ‍ White House എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official White House website National Park Service website for the President's Park The White House Museum, a detailed online tour of the White House The White House Historical Association, with historical photos, online tours and exhibits, timelines, and facts Twentieth Century American Sculpture at the White House, including artists Nancy Graves , Allan McCollum , and Tom Otterness വൈറ്റ്‌ഹൗസ്‌ is at coordinates 38°53′51″N 77°02′12″W ﻿ / ﻿ 38.89763°N 77.03658°W ﻿ / 38.89763; -77.03658 ﻿ ( വൈറ്റ്‌ഹൗസ്‌ ) A time magazine report about the Chinese replica
വൈറ്റ് ലേക്ക് ദേശീയോദ്യാനം
വൈറ്റ് ലേക്ക് ദേശീയോദ്യാനം ( Ukrainian : Білоозерський національний природний парк ) എന്നത് യുക്രൈനിലെ ഒരു സംരക്ഷിതപ്രദേശമാണ്.
കീവ് ഒബ്ലാസ്റ്റിലെ പെരെയ്യസ്ലാവ്-ഖ്മെൽനിറ്റ്സ്ക്കി റൈയണിലും ചെർകാസി ഒബ്ലാസ്റ്റിലെ കാവിൻ റൈയണിലുമായാണ് ഇത് സ്ഥിതിചെയ്യുന്നത്.
2009 ഡിസംബർ 11 നാണ് ഇത് സ്ഥാപിതമായത്.
49°53′46″N 31°34′41″E ﻿ / ﻿ 49.8960°N 31.5780°E ﻿ / 49.8960; 31.5780
വൈറ്റ് സിറ്റി, ടെൽ അവീവ് White City, Tel Aviv White City, Tel Aviv
നാസികളുടെ ഉയർച്ചയ്ക്ക് ശേഷം 1930 ൽ ജർമൻ യഹൂദ വാസ്തുവിദ്യാലയങ്ങളിൽ നിന്ന് പഠിച്ചവർ പലസ്തീനിലെ ബ്രിട്ടീഷ് അധീന ടെൽ അവീവ് സന്ദർശിച്ച് നിർമ്മിച്ച 4000-ത്തിലധികം കെട്ടിടങ്ങളുടെ ഒരു ശേഖരമാണ് വൈറ്റ് സിറ്റി (ഹീബ്രു: העיר הלבנה, Ha-Ir ha-Levana; അറബി: المدينة البيضاء അൽ മദീന അൽ-ബദഡ ).
ടെൽ അവീവിൽ ലോകത്തിലെ ഏത് നഗരത്തിലെ ബൗഹൗസ്/ അന്താരാഷ്ട്ര ശൈലിയിൽ ഏറ്റവും കൂടുതൽ കെട്ടിടങ്ങൾ ഇവിടെ കാണാൻ കഴിയും.
സംരക്ഷണം, ഡോക്യുമെന്റേഷൻ, പ്രദർശനങ്ങൾ തുടങ്ങിയവ 1930-കളിലെ ടെൽ അവീവ് ശേഖരത്തിൽ ശ്രദ്ധിച്ചിട്ടുണ്ട്.
2003 ൽ ഐക്യരാഷ്ട്രസഭയുടെ വിദ്യാഭ്യാസ, ശാസ്ത്ര, സാംസ്കാരിക സംഘടന ( യുനെസ്കോ ) ടെൽ അവീവ് വൈറ്റ് സിറ്റി ഒരു വേൾഡ് കൾചറൽ ഹെറിറ്റേജ് സൈറ്റായി പ്രഖ്യാപിച്ചു.
"ഇരുപതാം നൂറ്റാണ്ടിന്റെ തുടക്കത്തിൽ പുതിയ നഗര ആസൂത്രണവും വാസ്തുവിദ്യയും ഒരു മികച്ച ഉദാഹരണമായിട്ടാണ് ഇത് പരിഗണിക്കുന്നത്."
നഗരത്തിന്റെ സാംസ്കാരിക, കാലാവസ്ഥ, പ്രാദേശിക പാരമ്പര്യങ്ങൾക്ക് ആധുനിക അന്താരാഷ്ട്ര കെട്ടിട നിർമിതികളുടെ അതുല്യ രൂപങ്ങളാണ് ഇവ.
ബൗവാസ് സെന്റർ ടെൽ അവീവ്, നഗരത്തിൽ പലപ്പോഴായി വാസ്തുവിദ്യാ വിനോദ സഞ്ചാരങ്ങൾ സംഘടിപ്പിക്കുന്നു.
ചരിത്ര പശ്ചാത്തലം Geddes Plan for Tel Aviv
1909 ൽ ജാഫയ്ക്ക് പുറത്തുള്ള മണൽ ഡണുകളിലാണ് പുതിയ ഒരു ഉദ്യാന നഗരമായ ടെൽ അവീവ് എന്ന ആശയം വികസിച്ചത്.
ടെൽ അവീവ് മേയർ മെർ ഡിസെങ്കോഫ് പുതിയ നഗരത്തിന് ഒരു മാസ്റ്റർ പ്ലാൻ തയ്യാറാക്കാൻ  ന്യൂ ഡെൽഹി നഗര ആസത്രണത്തിൽ പ്രവർത്തിച്ചിരുന്ന സ്കോട്ടിഷ് നഗര ആസൂത്രകനായ പാട്രിക് ഗെഡസ്സിനെ ചുമതലപ്പെടുത്തി.
1925 ൽ ഗഡെസ് നിർമ്മാണം ആരംഭിച്ചു .
ബ്രിട്ടീഷ് അധികാരികൾ ഇത് പിന്തുണച്ചു.
ഗഡസ്സിനെ കൂടാതെ ഡിസൻഗോഫ് എന്നിവർ ഇതിനായി പ്രയത്നിച്ചു.
ടെൽ അവീവ് നഗരത്തിലെ എൻജിനിയർ യാ'കോവ് ബെൻ-സിറ 1929 മുതൽ 1951 വരെ കാലഘട്ടത്തിലെ ടെൻ അവീവ് നഗരത്തിന്റെ വികസനത്തിനും ആസൂത്രണത്തിനും ഗണ്യമായ സംഭാവന നൽകി.
പാട്രിക് ഗഡസ് തെരുവുകളും കെട്ടിടങ്ങളുടെ വിനിയോഗവും പദ്ധതി ചെയ്തു.
പുതിയ നഗരത്തിലെ കെട്ടിടങ്ങൾക്ക് ഗഡസ് ഒരു വാസ്തുവിദ്യാ ശൈലി നിർദ്ദേശിച്ചിരുന്നില്ല എന്നാൽ 1933 ഓടെ, ജർമ്മനിയിലെ ബഹൌസ് സ്കൂളിലെ ഏരിയ ഷാരോൺ പോലെയുള്ള ജൂത വിദഗ്ദ്ധർ പലസ്തീനിലെ ബ്രിട്ടീഷ് പ്രദേശത്തെക്ക് എത്തി.
1933 ൽ ജർമ്മനിയിലെ നാസി പാർട്ടി അധികാരത്തിൽ വന്നതിന്റെ അനന്തരഫലമായി യഹൂദ വാസ്തുവിദ്യകളുടെ കുടിയേറ്റവും ബെർലിനിൽ ബഹൌസ് സ്കൂൾ അടച്ചുപൂട്ടലും ഉണ്ടായി .
വാസസ്ഥലങ്ങളും പൊതു കെട്ടിടങ്ങളും.
ആധുനിക വാസ്തുവിദ്യ പ്രാധാന്യത്തോടെ പ്രയോഗിക്കുന്ന ബെൻ-അമി ഷുൽമാൻ ഉൾപ്പെടെ പ്രാദേശികമായി ജനിച്ച വാസ്തുകാരന്മാരാണ്  ഡിസൈൻ ചെയ്തത് .
ബൗഹാസിന്റെ തത്ത്വങ്ങൾ, പ്രവർത്തനക്ഷമതയും വിലകുറഞ്ഞ കെട്ടിടനിർമ്മാണ സാമഗ്രികളും കൊണ്ടുള്ള നിർമ്മാണം ടെൽ അവിവിൽ മികച്ചതായിരുന്നു.
ബഹൌസ് ആശയങ്ങൾ മാത്രമല്ല; ലെ കോർബുസിയറുടെ വാസ്തുവിദ്യാ ആശയങ്ങളും ഇതിൽ കൂട്ടിച്ചേർക്കപ്പെട്ടു.
മെർഡസലോൺ ഓഫീസിൽ നിന്ന് വാസ്തുശില്പിയായ കാൾ റൂബിനുമൊപ്പം 1930 കളിൽ ഇസ്രായേലിലെ പല പ്രോജക്റ്റുകളിലും എറിച്ച് മെൻഡൽസൻ ഔദ്യോഗികമായി ബന്ധം പുലർത്തിയിരുന്നില്ല.
ടെൽ അവീവ് ലെ 1930 കളിൽ നിരവധി വാസ്തുവിദ്യാ ആശയങ്ങൾ ഒത്തുചേരുകയും ടെൽ അവീവ് പരീക്ഷണത്തിന് അനുയോജ്യമായ ഒരു സ്ഥലമാവുകയുമായിരുന്നു.
Location map of the three conservation zones included in the WHS listing
WHS ലിസ്റ്റിംഗിൽ ഉൾപ്പെടുത്തിയിട്ടുള്ള മൂന്ന് സംരക്ഷണ മേഖലകളുടെ ലൊക്കേഷൻ മാപ്പ്
1984 ൽ ടെൽ അവീവ് 75-ആം വാർഷികം ആഘോഷിച്ചപ്പോൾ, ടെൽ അവീവ് മ്യൂസിയം ഓഫ് ആർട്ടിൽ വൈറ്റ് സിറ്റി, ഇസ്രയേലിൽ അന്തർദേശീയ വാസ്തുവിദ്യ ശൈലി രൂപവത്കരണം, ഒരു കാലഘട്ടത്തിന്റെ ചിത്രീകരണം എന്നീ തലക്കെട്ടുകളോടെ ഒരു പ്രദർശനം നടന്നു.
ചില സ്രോതസ്സുകൾ "വൈറ്റ് സിറ്റി" എന്ന പദം ഈ പ്രദർശനത്തിലേക്ക് കൊണ്ട് വന്നത് അതിന്റെ ക്യൂറേറ്റർ മൈക്കിൾ ലെവിനാണെന്നും കവിയായ നഥാൻ ആൾട്ടർമാനാണെന്നും പറയപ്പെടുന്നു.
1984-ലെ പ്രദർശനം ന്യൂയോർക്കിലെ യഹൂദ മ്യൂസിയത്തിലേക്ക് കൊണ്ട് പോയി.
1994 ൽ യുനസ്കോ ഹെഡ്ക്വാർട്ടേഴ്സിൽ അന്താരാഷ്ട്ര സമ്മേളനത്തിൽ ആർക്കിടെക്കിടെക്ച്ചർ ഇൻറർനാഷണൽ സ്റ്റൈൽ എന്ന പേരിൽ ഒരു സമ്മേളനം നടന്നു.
ഹെഡ്ക്വാർട്ടേഴ്സിലെ, ഒരു ശിൽപ്പശാല നിർമ്മിച്ചപ്പോൾ  ഇസ്രയേലി കലാകാരനായ ദാനി കാരവൻക്ക് ക്രെഡിറ്റ് നൽകിയത് വൈറ്റ് സിറ്റിയിൽ നിന്നും പ്രചോദിപ്പിക്കപ്പെട്ട കികാർ ലെവാണ എന്ന ശിൽപചാലകമായിരുന്നു.
1996-ൽ, ടെൽ അവീവിലെ വൈറ്റ് സിറ്റി, വേൾഡ് സ്മാരക ഫണ്ട്  വംശനാശ ഭീഷണി നേരിടുന്ന പ്രദേശങ്ങളുടെ പട്ടികയിൽ ഉൽപ്പെടുത്തി.
2003 ൽ യുനെസ്കോ, ടെൽ അവീവ് എന്ന ലോക പൈതൃക സ്ഥലത്തിന് ആധുനിക വാസ്തുവിദ്യകളുടെ നിധി എന്നാണ് വിശേഷിപ്പിച്ചത്.
ഗ്രന്ഥസൂചി Stefan Boness, "Tel Aviv - The White City", Jovis-Verlag, Berlin 2012, ISBN 978-3-939633-75-4 പുറത്തേയ്ക്കുള്ള കണ്ണികൾ White City of Tel Aviv എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
UNESCO , Nomination file , World Heritage Centre Artlog: Bauhaus in Tel Aviv Archived 2010-11-27 at the Wayback Machine .
Site by Tel Aviv Municipality Archived 2010-09-04 at the Wayback Machine .
White Villa Hotel Bibliographies in Hebrew prepared by the Beit Ariela library: עיריית תל-אביב-יפו - בית אריאלה - ביבליוגרפיות - העיר הלבנה - מאמרים articles , עיריית תל-אביב-יפו - בית אריאלה - ביבליוגרפיות - העיר הלבנה - ספרים books Visit the White City of Tel Aviv in 360° Photosphere Archived 2014-10-21 at the Wayback Machine .
വൈറ്റ്സൺഡേ ദ്വീപുകൾ ഇംഗ്ലീഷ് വിലാസം https://ml.wikipedia.org/wiki/Whitsunday_Islands
വൈറ്റ്സൺഡേ ദ്വീപുകൾ ആസ്ട്രേലിയയിലെ ക്വീൻസ്ലാൻഡിന്റെ സെൻട്രൽ തീരത്ത് ഉള്ള വ്യത്യസ്ത വലിപ്പത്തിലുള്ള ഭൂഖണ്ഡങ്ങളുടെ ഒരു ശേഖരം ആണ്.
ബ്രിസ്ബേനിൽ നിന്ന് 900 കിലോമീറ്റർ (560 മൈൽ) ദൂരത്തിൽ ദ്വീപിന്റെ വടക്കുഭാഗത്ത് ബോവൻ നഗരത്തിന്റെ തീരത്ത് സ്ഥിതിചെയ്യുന്നു.
തെക്കുപടിഞ്ഞാറൻ ദ്വീപുകൾ പ്രോസെർപിനിൽ സ്ഥിതിചെയ്യുന്നു.
ദ്വീപ് ഗ്രൂപ്പുകൾ വൈറ്റ്സൺഡേ ദ്വീപിനെ കേന്ദ്രീകരിച്ചാണ് കാണപ്പെടുന്നുവെങ്കിലും വാണിജ്യ കേന്ദ്രം ഹാമിൽട്ടൺ ദ്വീപ് ആണ്.
എൻഗാരോ ആളുകളും ഗിയ ജനങ്ങളും (ബിർരി ഗുബ്ബ ഭാഷാ ഗ്രൂപ്പ്) ഈ പ്രദേശത്തിന്റെ പരമ്പരാഗത ഉടമസ്ഥരാണ്.
ജുലാൻ ക്ലാൻ ഈ പ്രദേശത്തെ അംഗീകൃതനാമമാണ്.
Q150 ആഘോഷങ്ങളുടെ ഭാഗമായി 2009-ൽ വൈറ്റ്സൺഡേ ദ്വീപുകൾ ക്യൂൻസ്ലാന്റിലെ Q150 ഐക്കണുകളിൽ "പ്രകൃതി ആകർഷണം" എന്ന്  പ്രഖ്യാപിക്കുകയുണ്ടായി.
ചിത്രശാല Whitehaven Beach on Whitsunday Island Hill inlet, north of Whitehaven Beach Panoramic view of the Whitsunday Islands Planton Island Sunset over mainland from summit of South Molle Island 's Mount Jeffreys ദ്വീപുകളുടെ പട്ടിക
Named rocks and islets can be found listed within the entry for the nearest island to that feature.
Island Capital Adjacent islets and features Area (km²) Population Lindeman Islands Lindeman Island 30.34 10 Baynham Island 0.074 0 Comston Island 0.236 0 Gaibirra Island 0.323 0 Keyser Island 0.577 0 Lindeman Island 6.789 10 Little Lindeman Island 0.49 0 Maher Island Jesus Point 0.94 0 Mansell Island 1.177 0 Other Ann Island, Cole Island 0.222 0 Pentecost Island 1.25 0 Seaforth Island North Beach 0.265 0 Shaw Island Neck Bay, Burning Point 15.62 0 Thomas Island Thomas Bay, Dead Dog Point 2.23 0 Triangle Island 0.115 0 Volskow Island 0.032 0 Molle Islands South Molle Island 20.17 150 Daydream Island Coral Beach, Lovers Beach, Mermaids Beach, Sunset Beach 0.23 30 Denman Island 0.095 0 Goat Island 0.047 0 Long Island Base Point, Fire Point, Happy Bay, Paradise Bay, Pelican Beach, Peppers Palm Bay, Sandy Bay, Spit Point 10.6 80 Mid Molle Island 0.13 0 North Molle Island 2.643 0 Other Gunn Island, Repair Island, Shute Island, Tancerd Island 0.588 0 Pine Island 1.063 0 Planton Island 0.114 0 South Molle Island Bauer Bay 4.66 40 Northern Group Gloucester Island 33.56 1 Armit Island 1.05 0 Double Cone Island 0.4 0 Eshelby Island 0.13 0 Gloucester Island 26.8 0 Grassy Island 1.29 0 Gumbrell Island 0.47 0 Manta Ray Island 0.32 0 Middle Island 0.43 0 Olden Island 0.43 0 Poole Island 0.19 0 Rattray Island 0.23 0 Saddleback Island 0.58 0 Stone Island 1.24 1 The Whitsunday Group Hamilton Island 198.75 1409 Bird Island 0.017 0 Black Island 0.05 0 Border Island Cateran Bay 3.066 0 Cid Island Bench Point, Gilling Point 2.95 0 Cowrie Island 0.024 0 Deloraine Island 0.172 0 Dent Island 4.13 2 Dumbell Island 0.141 0 Dungarra Island 0.094 0 Esk Island 0.1 0 Fitzalan Island 0.054 0 Hamilton Island Crab Bay, South Head, Driftwood Bay, Coral Cove, Escape Beach, Broken Point, Sunrise Bay, Hideaway Bay, Catseye Bay, Pebble Beach, Airport Beach 7.98 1350 Harold Island 0.345 0 Haslewood Island 7.941 0 Hayman Island Dolphin Point, Tower Point, Rescue Beach, Groper Point, Arkhurst Point, Blue Pearl Bay, Royal Hayman Hotel 3.78 50 Henning Island 0.496 0 Hook Island 54.87 5 Ireby Island 0.046 0 Langford Island 0.093 0 Lupton Island 1.05 0 Nicolson Island 0.163 0 Other 0.904 0 Perseverance Island 0.342 0 Teague Island 0.558 0 Titan Island 0.011 2 Whitsunday Island 109 0 Wirrainbeia Island 0.04 0 Workington Island 0.333 0 Whitsunday Islands Totals 282.82 1570 ഇതും കാണുക List of islands of Australia Regions of Queensland Tourism in Australia Whitsunday Islands National Park അവലംബം ബാഹ്യ ലിങ്കുകൾ
വിക്കിവൊയേജിൽ നിന്നുള്ള വൈറ്റ്സൺഡേ ദ്വീപുകൾ യാത്രാ സഹായി Whitsunday Regional Council Archived 2020-11-29 at the Wayback Machine .
Whitsunday Islands at NASA Earth Observatory Whitsunday National Park islands: Nature, culture and history Archived 2016-12-02 at the Wayback Machine .
വൈറ്റ്ഹോഴ്സ്
വൈറ്റ്ഹോഴ്സ് French pronunciation: ​ [wajtɔʁs] യുക്കോണിന്റെ തലസ്ഥാനവും വടക്കൻ കാനഡയിലെ ഏറ്റവും വലിയ നഗരവുമാണ്.
1950-ൽ സംയോജിപ്പിക്കപ്പെട്ട ഇത് തെക്കൻ യൂക്കോണിലെ അലാസ്ക ഹൈവേയിൽ കിലോമീറ്റർ 1426 ലാണ് (ചരിത്രപരമായ മൈൽ 918) സ്ഥിതിചെയ്യുന്നത്.
വൈറ്റ്‌ഹോഴ്‌സ് നഗരകേന്ദ്രം, റിവർഡേൽ പ്രദേശങ്ങൾ ബ്രിട്ടീഷ് കൊളംബിയയിൽ നിന്ന് ഉത്ഭവിച്ച് അലാസ്കയിലെ ബെറിംഗ് കടലുമായി സംഗമിക്കുന്ന യുക്കോൺ നദിയുടെ ഇരു തീരങ്ങളേയും ഉൾക്കൊള്ളുന്നു.
സൈബർ യുദ്ധം ഇംഗ്ലീഷ് വിലാസം https://ml.wikipedia.org/wiki/Cyberwarfare യുണൈറ്റഡ് സ്റ്റേറ്റ്സ് ആർമിയുടെ 782-ാമത് മിലിട്ടറി ഇന്റലിജൻസ് ബറ്റാലിയനിലെ (സൈബർ) സൈബർ വാർഫെയർ സ്പെഷ്യലിസ്റ്റുകൾ 2019 ലെ പരിശീലന അഭ്യാസത്തിനിടെ ഒന്നാം കുതിരപ്പട ഡിവിഷനിലെ മൂന്നാം ബ്രിഗേഡ് കോംബാറ്റ് ടീമിനെ പിന്തുണയ്ക്കുന്നു.